PREDKLADACIA SPRÁVA

		Po rozdelení Českej a Slovenskej Federatívnej Republiky sa Slovenská republika stala vlastníkom jednej tretiny pohľadávok po bývalej Československej socialistickej republike a Českej a Slovenskej Federatívnej Republike.

		V nadväznosti na podpísaný „Dodatok č. 1 k Dohode medzi vládami Slovenskej republiky a Českej republiky o prevode vládnych pohľadávok voči zahraničiu do kompetencie Slovenskej republiky a Českej republiky a o zabezpečení vnútorného financovania poskytnutých vládnych úverov zo dňa 7. apríla 1993“, „Protokol medzi Ministerstvom financií Slovenskej republiky a Ministerstvom financií Českej republiky o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu“ zo dňa 1. februára 1999, „Dodatok č. 1 k Protokolu medzi Ministerstvom financií Slovenskej republiky a Ministerstvom financií Českej republiky o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu“ zo dňa 19. 2. 2001, „Dodatok č. 2 k Protokolu medzi Ministerstvom financií Slovenskej republiky a Ministerstvom financií Českej republiky o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu“ zo dňa 16. 5. 2002  a „Zásady vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí“ schválené uznesením vlády SR č. 519 dňa 6. 7. 2000 Ministerstvo financií Slovenskej republiky predkladá vláde Slovenskej republiky na prerokovanie materiál „Návrh na vysporiadanie pohľadávok Slovenskej republiky po splatnosti voči Indickej republike“.

		Ministerstvo financií Slovenskej republiky odporúča vláde Slovenskej republiky schváliť materiál „Návrh na vysporiadanie pohľadávok Slovenskej republiky po splatnosti voči Indickej republike“ za účelom vysporiadania pohľadávky Slovenskej republiky po splatnosti voči Indickej republike formou finančnej operácie a následného zabezpečenia príjmov do štátnych finančných aktív Slovenskej republiky z vysporiadania pohľadávok Slovenskej republiky v zahraničí tak, ako je to uvedené v návrhu uznesenia vlády Slovenskej republiky, s cieľom aktuálneho vysporiadania  pohľadávok Slovenskej republiky po splatnosti voči Indickej republike. 

		Ministerstvo financií Slovenskej republiky odporúča vláde Slovenskej republiky schváliť predložený materiál „Návrh na vysporiadanie pohľadávok Slovenskej republiky po splatnosti voči Indickej republike“, prijať navrhované uznesenie a  uložiť Ministerstvu financií Slovenskej republiky, aby zabezpečilo realizáciu vysporiadania pohľadávok Slovenskej republiky po splatnosti voči Indickej republike spoločnosťou DF International Consulting, s.r.o. Praha po podpise „Mandátnej zmluvy na vysporiadanie pohľadávok Slovenskej republiky po splatnosti voči Indickej republike“ medzi Ministerstvom financií Slovenskej republiky a spoločnosťou DF International Consulting, s.r.o. Praha. 

	V nadväznosti na Metodický pokyn pre prípravu a predkladanie materiálov na rokovanie vlády Slovenskej republiky možno konštatovať, že predkladaný materiál nemá finančný, ekono- mický, enviromentálny vplyv a ani vplyv na zamestnanosť a na rokovanie vlády Slovenskej republiky sa predkladá bez rozporov.